laion/Wikipedia-Exotic huggingface dataset:
אדם אסטון

אדם אסטון (17 בספטמבר 1902 – 10 בינואר 1993) היה זמר, שחקן, פסנתרן יהודי פולני, שר בפולנית, עברית ויידיש והיה אחד האמנים הפופולריים בפולין שבין שתי מלחמות העולם. אסטון עבד לעיתים קרובות עם הנריך וורס. נולד בוורשה בשם אדולף לוינסון ונודע גם בשמות: אדם ווינסקי, אדם סטניסלב לוינסון, והקליט גם כג' קירסקי, אדם ווינסקי ובן לוי. הוא השתמש בשם בן לוי כשהקליט בעברית. הקליט לראשונה ב-1927. ב-1930 התחיל לעבוד עם הנריך וורס במורסקי באותו קברט בוורשה ואימץ את שם הבמה שלו -אדם אסטון. הוא הופיע במספר סרטים, בדרך כלל כזמר, בהם "האיש הלא נודע של סן מרינו" בהשתתפות אנה מניאני וויטוריו דה-סיקה. אסטון הקליט עבור החברות סירנה הקלטות, אודיאון, פרלופון, קולומביה ולונורה. בין השנים 39–1930 הוא הקליט כ-900 שירים. כמו כן הופיע במחזות זמר, ובקומדיות קולנועיות. ב-1920 הוא נלחם במלחמה בין פולין לרוסיה הסובייטית. לאחר שפרצה מלחמת העולם השנייה נמלט למזרח והופיע בלבוב שהייתה אז תחת הכיבוש הסובייטי. בסוף 1941 הופיע בקברט צבאי. אסטון הצטרף לצבא אנדרס וב 1944 נלחם באיטליה בקרב מונטה קאזינו. לאחר המלחמה חי ביוהנסבורג, בדרום אפריקה וב-1960 עבר לגור בבריטניה. ב-1993 נפטר בלונדון. אדם אסטון, במסד הנתונים הקולנועיים IMDb (באנגלית) אדם אסטון, באתר זמרשת אדם אסטון, באתר MusicBrainz (באנגלית) בן לוי - זֶמֶרֶשֶׁת - זמר עברי מוקדם, באתר www.zemereshet.co.il אדם אסטון, בIMDb ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לוקהיד P-3 אוריון

לוקהיד P-3 אוריון (באנגלית: Lockheed P-3 Orion) הוא מטוס המשמש למשימות ריגול, סיור ימי, לוחמה נגד צוללות ולוחמה נגד אוניות. המטוס מתוצרת חברת לוקהיד קורפוריישן האמריקאית ויוצר ברישיון גם על ידי חברת תעשיות כבדות קווסאקי היפנית. המטוס משמש את צי ארצות הברית (דגם P-3C אוריון), את נאס"א ואת המחלקה לביטחון המולדת של ארצות הברית. המטוס נמכר גם לחילות אוויר וציים של מדינות רבות. את המטוס עתיד להחליף הבואינג P-8 פוסידון שנכנס לשירות בצי ב-2012. ב-1957 פרסם הצי מפרט מבוקש למטוס סיור ימי שיחליף את המטוסים הקיימים ויענה על צורכי הצי לסיור ימי ארוך טווח. ארבעה יצרני מטוסים נענו לקול הקורא ולוקהיד זכתה בהצעה שהתבססה על מטוס הנוסעים הלוקהיד L-188 אלקטרה. ב-1959 נרשמה טיסת הבכורה שלו כמטוס צבאי ובאוגוסט 1962 נכנס המטוס לשירות מבצעי בטייסת VP-8 של הצי. מדגם P-3A יוצרו 157 יחידות, והמטוס שימש לצורכי מעקב במהלך משבר הטילים בקובה. ייצור דגם P-3B החל ב-1965 וכלל מנוע משופר. מהדגם יוצרו 144 יחידות. לראשונה נמכר המטוס גם לצבאות זרים כשעסקה ראשונה הייתה עם חיל האוויר המלכותי של ניו זילנד. כמו כן נמכר המטוס גם לחיל האוויר המלכותי האוסטרלי ולחיל האוויר המלכותי הנורווגי. דגם P-3C המשמש עד היום את צי ארצות הברית נכנס לשירות באוגוסט 1969. הדגם כלל מערכת חדשה ללוחמה נגד צוללות, מערכת לטיסה בלילה ובמזג אוויר סגרירי והותקנו בו מערכות סונאר, ניווט ומחשוב מתקדמות. דגם פשוט יותר P-3F נמכר לחיל האוויר האיראני. ב-1977 נחתם הסכם עם ממשלת יפן לאספקת מטוסים, במסגרת ההסכם סופקו בתחילה חלקים של המטוסים והורכבו במפעלי תעשיות כבדות קווסאקי. לאחר מכן עבר הייצור של כל המטוסים המיועדים לכוחות ההגנה של יפן לייצור ביפן. צי ארצות הברית - מ-1962 נאס"א - מ-1965 חיל האוויר המלכותי של ניו זילנד מ-1966 חיל האוויר של טאיוואן - מ-1967 חיל האוויר המלכותי האוסטרלי מ-1968 חיל האוויר המלכותי הנורווגי - מ-1969 חיל האוויר של ספרד - מ-1973 חיל האוויר האיראני - מ-1974 מנהל האוקיינוסים והאטמוספירה הלאומי מ-1975 חיל האוויר המלכותי הקנדי - מ-1980 כוחות ההגנה הימיים של יפן - מ-1981 הצי ההולנדי - 1981–2006 המחלקה לביטחון המולדת של ארצות הברית - 1984 חיל האוויר של פורטוגל - מ-1988 הצי הצ'יליאני מ--1993 הצי המלכותי התאילנדי - מ-1995 הצי הדרום קוריאיני - מ-1995 חיל האוויר היווני והצי היווני 1996–2009 הצי הארגנטינאי - מ-1997 הצי הפקיסטני - מ-1999 דויטשה מרינה - מ-2006 (נרכשו מהצי ההולנדי) חיל האוויר הברזילאי - מ-2011 הצי הטאיוואני מ-2013 מדיה וקבצים בנושא לוקהיד P-3 אוריון בוויקישיתוף לוקהיד P-3 אוריון באתר צי ארצות הברית אתר המוקדש למטוס (דגם P-3A), אוגוסט 1969 (דגם P-3C)
יחסי דנמרק–רומניה

בין ממלכת דנמרק לבין רומניה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. ב-31 במאי 1879 להופיע הקונסול הדני בווינה בפני קרול הראשון, מלך רומניה, על מנת להביע את הכרת דנמרק בעצמאות רומניה. ב-24 בדצמבר 1892 הוקמה הקונסוליה הכללית הראשונה של רומניה בקופנהגן, ובשנת 1914 נפתחה קונסוליית כבוד של דנמרק בבוקרשט. ב-1 במאי 1917 הוקמה צירות רומניה בקופנהגן ברובע כריסטיאניה, ובשנת 1924 הוקמה צירות דנמרק בבוקרשט. בשנת 1940 הושעו היחסים בין שתי המדינות, בעקבות מלחמת העולם השנייה וכיבוש דנמרק ידי גרמניה הנאצית, אולם היחסים שוקמו בשנת 1946 לאחר המלחמה. ב-24 בנובמבר 1964 שודרגו הנציגויות בשתי המדינות, מרמת צירות לרמת שגרירות. בשנת 1967 נחתם הסכם לשיתוף פעולה כלכלי, תעשייתי וטכני בין שתי המדינות, ובשנת 1980 ובשנת 1994 חתמו שתי המדינות על הסכם השקעות דניות ברומניה. לאחר נפילת המשטר הקומוניסטי ברומניה, דנמרק הפכה שותפה קרובה של רומניה, ותמכה בתהליכי הרפורמה ברומניה ובכניסתה לארגונים אירופיים. הצטרפותה של רומניה לנאט"ו ולאיחוד האירופי הגבירה את היחסים בין שתי המדינות, ונכון לעכשיו דנמרק ורומניה שותפות במלחמה בטרור, הלחימה בעיראק ובאפגניסטן, הדרישה לרפורמה באו"ם, ושיתוף פעולה בנושאי ביטחון ואנרגיה. בשנת 2003 הסכימו דנמרק ורומניה לשתף פעולה בפרויקט האקלים - הפרויקט הדני הראשון במזרח אירופה. הפרויקט מסייע לרומניה בהחלפת מוצרי פסולת עץ עבור טכנולוגיה חדשה, על מנת לספק חימום לאזורים העניים של רומניה. בשנת 2008 הסתכם הייצוא הדני לרומניה ב-1.644 מיליארד כתר דני, ואילו היצוא הרומני לדנמרק הסתכם ב-475 מיליון כתר דני. רומניה מחזיקה בדנמרק שגרירות בקופנהגן, ו-3 קונסוליות באורהוס, הרנינג וסונדרבורג, מאידך, דנמרק מחזיקה ברומניה רק שגרירות בבוקרשט . במאי 2000 ביקרה מרגרט השנייה, מלכת דנמרק עם בעלה הנריק, נסיך דנמרק ברומניה, ובמהלך הביקור הם ביקרו בבית היתומים ספנטה מקרינה, אשר מנוהל על ידי DanChurchAid. בספטמבר 2003 ראש ממשלת דנמרק אנדרס פוג ראסמוסן ביקר ברומניה, ובמהלך ביקורו נפגש עם ראש ממשלת רומניה אדריאן נסטאסה. נשיא רומניה יון איליאסקו ביקר בדנמרק בשנת 2004, ובשנת 2006 ביקר שוב אנדרס פוג ראסמוסן ברומניה, כדי לשאת נאום בכנס השנתי של שגרירי רומניה. מדיה וקבצים בנושא יחסי דנמרק–רומניה בוויקישיתוף שגרירות רומניה בדנמרק "יישום משותף: פרויקט הדני הראשונה במזרח אירופה" המשרד לאיכות הסביבה (דנמרק) . 29 במאי 2011 אתר על יחסי מדינות ארגון הומניטארי דני לא ממשלתי, שמטרתו לתמוך באנשים העניים ביותר בעולם
מאנדר

האם התכוונתם ל... נפתול (בלעז: Meander) – פיתול של נהר שם היסטורי של הנהר בויוק מנדרס שבמערב אסיה הקטנה (טורקיה) מאיאנדרוס (אנ') – נהר במיתולוגיה יוונית מאנדר (אמנות) (אנ')
נשפון דאובנטון

נשפון דאובנטון (שם מדעי: Myotis daubentonii) הוא מין של עטלף במשפחת נשפוניים המצוי במגוון אזורים באירופה ואסיה מבריטניה עד ליפן. הוא קרוי ע"ש החוקר "לואיס דאובנטון" (Louis-Jean-Marie Daubenton). זהו עטלף המגיע לאורך 45-55 מ"מ, מוטת כנפיים של 240-275 מ"מ ולמשקל של 7-15 גרם. עטלף זה בעל פרווה חומה, ראש גדול עם אוזניים ורודות גדולות וכנפיים ארוכות ושחורות. השפתיים ורודות וקטנות ובתוכם שיניים חדות. העטלף יכול לחיות 22 שנה בטבע. העטלפים נחים במשך היום במערות ויוצאים כשהשמש שוקעת. הם חיים במגוון בתי גידול כולל מדבריים, אך בעיקר באזורים הסמוכים לנהרות או לקניונים. העטלפים עפים מעל הנהר או הקניון וחוטפים חרקים העפים מעל הנהר או חרקים שנפלו למים. הם תופסים עשים, יתושים, בריומים וזבובים בעזרת קרום הכנף שלהם או בעזרת טופרי רגליהם. מדיה וקבצים בנושא נשפון דאובנטון בוויקישיתוף נשפון דאובנטון, באתר ITIS (באנגלית) נשפון דאובנטון, באתר NCBI (באנגלית) נשפון דאובנטון, באתר האנציקלופדיה של החיים (באנגלית) נשפון דאובנטון, באתר GBIF (באנגלית) נשפון דאובנטון באתר הרשימה האדומה של IUCN
קולובוס אדום מערבי

קולובוס אדום מערבי (שם מדעי: Procolobus badius) הוא מין של קוף ממשפחת קופים בעלי זנב המצוי במערב אפריקה. אורכו של הקולובוס 450-670 מ"מ, אורך זנבו 520-800 מ"מ ומשקלו 5-11 ק"ג. קוף זה בעל פרווה אדומה ובקצוות אפורה והראש אפור בעל לחיים גדולות ובעל כיפה שחורה מעליו. הידיים ארוכות ועוזרות ללפות ענפים וגם הזנב ארוך ומתפתל. הקולובוסים מטיילים ביער בחבורות קטנות והם מצויים רק ביערות הגשם של סנגל ושל גאנה. הם כמעט אינם יורדים לקרקע אלא מקבלים את כל מזונם מהעצים. כמו רוב הקופים הם אוכלי כל הניזונים מהחי ומהצומח אבל בעיקר מעלים. קופים אלו עלולים להיטרף על ידי נמר, פיתוניים, עיט כתר או שימפנזה. הם נמצאים בסכנת הכחדה בטבע עקב בירוא יערות. Procolobus badius badius Procolobus badius temminckii Procolobus badius waldronae מדיה וקבצים בנושא קולובוס אדום מערבי בוויקישיתוף קולובוס אדום מערבי, באתר ITIS (באנגלית) קולובוס אדום מערבי, באתר NCBI (באנגלית) קולובוס אדום מערבי, באתר Animal Diversity Web (באנגלית) קולובוס אדום מערבי, באתר האנציקלופדיה של החיים (באנגלית) קולובוס אדום מערבי, באתר GBIF (באנגלית) קולובוס אדום מערבי באתר הרשימה האדומה של IUCN
קולובוס מלכותי

קולובוס מלכותי (שם מדעי: Colobus polykomos) הוא מין של קוף מהמשפחה קופים בעלי זנב, החי ביערות הגשם של מערב אפריקה. אורכו של הקולובוס 670 מ"מ ואורך הזנב 630-900 מ"מ ומשקלו עד 10 ק"ג. קופים אלה בעלי פרווה שחורה לבנה ורעמת הראש שלהם כסופה ומגודלת ומשווה להם מראה מלכותי. הם אוכלי צמחים המחפשים עלים, פרחים, ירקות ופירות ולועסים אותם בפיהם הגדול. קופים אלה חיים בין העצים בחבורות של 1-3 זכרים ו3-4 נקבות פלוס צאצאיהם. הם קולניים וטריטוריאליים ויזהירו יריבים שלא לחדור לשטחם. את מזונם לעומת זאת הם יעדיפו לאכול על הקרקע כל עוד אין סכנה עליה. אם הם לא נזהרים הם עלולים להיטרף על ידי נמרים, נחשים, עופות דורסים או שימפנזים. קופים אלה מצויים בסכנת הכחדה בטבע עקב בירוא יערות. מדיה וקבצים בנושא קולובוס מלכותי בוויקישיתוף קולובוס מלכותי, באתר ITIS (באנגלית) קולובוס מלכותי, באתר NCBI (באנגלית) קולובוס מלכותי, באתר Animal Diversity Web (באנגלית) קולובוס מלכותי, באתר האנציקלופדיה של החיים (באנגלית) קולובוס מלכותי, באתר GBIF (באנגלית) קולובוס מלכותי באתר הרשימה האדומה של IUCN
סיסי (סרט)

סיסי (בגרמנית: Sissi) הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר, גילמה בסרט את אמה של סיסי. הסרט הוא הראשון מתוך טרילוגיית סרטים של מרישקה העוסקים בסיסי. השניים הבאים בסדרה הם: "סיסי הקיסרית הצעירה" ו"גורלה של מלכה". הסרט נחשב לאחד מהסרטים דוברי הגרמנית המצליחים ביותר, והקים לתחייה את "מיתוס סיסי". הוא גם נחשב לפריצת הדרך של רומי שניידר. אף על פי ששיחקה במהלך הקריירה שלה בעוד עשרות סרטים שזכו להצלחה, חלקם בתפקידים בעלי אופי שונה לחלוטין מתפקידה כסיסי, דבקה בשניידר דמות זאת עד מותה. למרות רצונה המוצהר להתרחק מדמותה ותדמיתה של הנסיכה, היא מילאה שוב את דמותה של סיסי בסרטו של לוקינו ויסקונטי "לודוויג" (1972). אליזבת, נסיכת בוואריה (רומי שניידר), היא בתם השנייה של מקסימיליאן יוזף, דוכס בבוואריה (גוסטב קנות') ולודוביקה, נסיכת בוואריה (מגדה שניידר). היא מכונה בפי כל "סיסי". היא חווה ילדות מאושרת בטירת פוסנהופן יחד עם שבעת אחיה ואחיותיה, וגדלה להיות ילדה אוהבת טבע, חסרת דאגות ואימפולסיבית. מוצאה האצילי אינו מכביד עליה כלל. דודתה, סופי, נסיכת בוואריה (וילמה דגישר) מחליטה לשדך את בנה פרנץ יוזף הראשון, קיסר אוסטריה (קרלהיינץ בוהם) הצעיר, עם אחותה הגדולה של סיסי, הלנה (אוטה פרנץ) המכונה "ננה". לודוביקה וננה מסכימות להצעה בהתלהבות, למרות שטרם פגשו את פרנץ. פרנץ עצמו אינו מתלהב מהרעיון, אולם אינו מעז להמרות את פיה של אמו. לודוביקה מחליטה שסיסי בת ה-16 תתלווה אליה ואל ננה בפגישה הראשונה עם פרנץ. עם זאת, היא אינה מספרת לסיסי על מטרתה של הנסיעה, ואוסרת עליה להשתתף באירועים שבהם תשתתף דודתה, בשל מזגה הפזיז. סיסי יוצאת לדיג, ופוגשת במקרה את פרנץ שנמצא גם הוא בדרכו לפגישה עם ננה. פרנץ מזמין את סיסי לטיול קצר, לא מודע לכך שהיא בת דודתו. סיסי מצדה לא חושפת את זהותה (וקצין המשמר החושם בֶּקל משתכנע שהיא מתנקשת ויוזם מצוד אחריה). במהלך הטיול, סיסי מתאהבת בו, והוא מזמין אותה לציד למחרת. במהלך הציד, סיסי עדיין אינה חושפת את זהותה, אולם לומדת מפרנץ על נישואיו הקרבים לננה. פרנץ מודה שהוא לא חש שום רגש כלפי ננה, ומצהיר שהוא מקנא באיש שיינשא לסיסי. עם שמיעת ההצהרה, סיסי נקרעת בין נאמנותה לננה לבין אהבתה לפרנץ, ונמלטת מהאזור בלי שום הסבר. למזלה, סיסי אינה חייבת להשתתף במסיבת יום ההולדת של פרנץ באותו הערב, אולם היא מוזמנת אליה בידי אחיו הצעיר, קרל לודוויג (פטר ווק). במהלך המסיבה, פרנץ רואה את סיסי ומבין מי היא באמת, הוא מנסה להתוודות בפניה על אהבתו, אולם היא דוחה אותו כדי לא לפגוע בננה. מבלי להתייעץ באיש, פרנץ מודיע באופן פומבי על אירוסיו לסיסי. סיסי עצמה נכנסת להלם, ולא מסוגלת להתנגד. ננה עוזבת את המסיבה בוכה. אמו של פרנץ גם כן מתנגדת לבחירתו של בנה. סיסי ואמה חוזרות לפוסנהופן וההכנות לחתונה מתחילות. סיסי אינה נרגשת מכך כלל, שכן ננה נעלמה לתקופה לא-מוגבלת. עם זאת, היא מופיעה לפתע עם בן זוג חדש, וסולחת לסיסי. היא נותנת את ברכתה לנישואים, וסיסי נוסעת לווינה על גבי ספינת הקיטור "פרנץ יוזף", כאשר המונים באים להיפרד ממנה מנופפים בדגלי אוסטריה. היא נישאת לפרנץ בטקס מפואר בכנסייה האוגוסטינית. אתר האינטרנט הרשמי של סיסי "סיסי", במסד הנתונים הקולנועיים IMDb (באנגלית) "סיסי", באתר נטפליקס "סיסי", באתר AllMovie (באנגלית) "סיסי", באתר אידיבי "סיסי", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מנגבי לבן-עורף

מנגבי לבן-עורף או מנגבי הפיה וכן מנגבי אפרורי (שם מדעי: Cercocebus atys) הוא מין של קוף ממשפחת קופים בעלי זנב החיי ביערות אפריקה המערבית ונמצא בסכנת הכחדה עקב בירוא יערות. המנגבי יכול להגיע למשקל 10 ק"ג. הוא בעל פרווה אפורה-כסופה ובעל פנים לבנות ועורף לבן. העיניים בולטות וצבעם ורדרד. החזה לבן וגם הבטן, אך הרגליים והזנב אפורים. קוף זה הוא מטפס טוב החי בין ענפי העצים של יערות הגשם הטרופיים. הוא חי גם בביצות, ביצות מנגרובים, יערות פתוחים ושדות מיוערים. הוא ניזון הן מהחי והן מהצומח, בעיקר מזרעים ומפירות, אך גם מבעלי חיים קטנים. קופי המנגבי יכולים לחיות בקבוצות של עד 95 פרטים, אך בדרך כלל הם יכללו פחות פרטים. הקבוצה צועדת יחדיו ביער ומחפשת מזון ואם אחד מחבריה מבחין בטורף הוא משמיע אזעקה אותה כל חברי הקבוצה שומעים ומגיבים. הם יכולים לקפוץ מיד למטה או אל ענפים נמוכים וסבוכים בהם טורפיהם לא יכולים להגיע. הם נטרפים על ידי נמרים, עופות דורסים, נחשים גדולים ושימפנזות. לקוף זה 2 תת-מינים: Cercocebus atys atys Cercocebus atys lunulatus מדיה וקבצים בנושא מנגבי לבן-עורף בוויקישיתוף מנגבי לבן-עורף, באתר ITIS (באנגלית) מנגבי לבן-עורף, באתר NCBI (באנגלית) מנגבי לבן-עורף, בבסיס הנתונים ARKive (באנגלית) מנגבי לבן-עורף, באתר האנציקלופדיה של החיים (באנגלית) מנגבי לבן-עורף, באתר GBIF (באנגלית) מנגבי לבן-עורף באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
גנון לבן-אף קטן

גנון לבן-אף קטן (שם מדעי: Cercopithecus petaurista) הוא מין של קוף מסוג גנון שבמשפחת קופים בעלי זנב. הוא מצוי ביערות אגן הקונגו במערב אפריקה. אורכו של הגנון 40–60 ס"מ ומשקלו 4–8 ק"ג. הוא בעל פרווה חומה בהירה עם ראש שחור ואף לבן ממנו קיבל את שמו. הלחיים גדולות ולבנות והשפתיים ורודות וקטנות. זהו קוף קטן יחסית לסוגו והוא בעל פרווה קצרה וזנב ארוך העוזר לשמור על שיווי משקל. קופים אלה נעים בחבורות של עד 10 פרטים, בעיקר של זכר גדול ואיתו חבורת נקבות וצאצאיהם. הקופים מצויים רוב הזמן בין ענפי העצים ושם הם משיגים את מזונם. הם ניזונים מעלים, מפרחים, פירות וחרקים וממזונות נוספים בהם הם נתקלים. אלו קופים קולניים מאוד יחסית לגודלם, והם משמיעים קריאות עזות בעת שהם רואים אויב כמו נמר או עיט. הקריאה גורמת לקופים אחרים לברוח מיד אל הענפים הנמוכים יותר או הסבוכים יותר, שם הטורפים לא מגיעים אליהם. קופים אלה משתפים פעולה עם קופים ממינים אחרים וגם עם נמיות וכולם משמיעים אזעקה כשהם רואים טורף. מדיה וקבצים בנושא גנון לבן-אף קטן בוויקישיתוף גנון לבן-אף קטן, באתר ITIS (באנגלית) גנון לבן-אף קטן, באתר NCBI (באנגלית) גנון לבן-אף קטן, בבסיס הנתונים ARKive (באנגלית) גנון לבן-אף קטן, באתר האנציקלופדיה של החיים (באנגלית) גנון לבן-אף קטן, באתר GBIF (באנגלית) גנון לבן-אף קטן באתר הרשימה האדומה של IUCN
מרגרטה, ארכידוכסית אוסטריה-אסטה

מרגרטה, ארכידוכסית אוסטריה-אסטה (שם מלא: מרגריטה איזבלה מריה ויטוריה אמנואלה אלנה ג'נארה, נסיכת סבויה-אאוסטה; באיטלקית: Margherita Isabella Maria Vittoria Emanuela Elena Gennara di Savoia-Aosta; ‏7 באפריל 1930 – 10 בינואר 2022) הייתה בתו של הנסיך אמדאו, דוכס אאוסטה וכלתו של קרל הראשון, קיסר אוסטריה. מרגריטה נולדה ב-7 באפריל 1930 בנאפולי, לנסיך אמדאו, דוכס אאוסטה, ולאן, נסיכת אורליאן, בתם של הנסיך ז'אן, דוכס גיז ואיזבל, נסיכת אורליאן. ב-20 באוקטובר 1953 התארסה מרגריטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, וב-29 בדצמבר אותה שנה נערך טקס הנישואים בבור-אן-ברס, צרפת. כשהגיעו בני הזוג לאולם, חיכו להם בחוץ מאות אוסטרים ואיטלקים. בנוסף נכח בחתונה אומברטו השני, מלך איטליה לשעבר. בני הזוג התגוררו בפריז, שם עבד רוברט כפקיד בנק, ונולדו להם 5 ילדים. בשנת 1996 מת בעלה רוברט, ובנה הנסיך לורנץ מבלגיה, ארכידוכס אוסטריה-אסטה, ירש את תאריו. ב-29 בדצמבר 1953 התחתנה מרגרטה עם רוברט, ארכידוכס אוסטריה-אסטה, בנו של קרל הראשון, קיסר אוסטריה, ולבני הזוג נולדו חמישה ילדים: מריה ביאטריס, ארכידוכסית אוסטריה-אסטה (נולדה ב-1954) הנסיך לורנץ מבלגיה, ארכידוכס אוסטריה-אסטה (נולד ב-1955) גרהרד, ארכידוכס אוסטריה-אסטה (נולד ב-1957) מרטין, ארכידוכס אוסטריה (נולד ב-1959) איזבלה, ארכידוכסית אוסטריה (נולדה ב-1963) מדיה וקבצים בנושא מרגרטה, ארכידוכסית אוסטריה-אסטה בוויקישיתוף
רובין הוד (סרט, 2018)

רובין הוד (באנגלית: Robin Hood) הוא סרט קולנוע אמריקאי מז'אנר פעולה-הרפתקאות בבימויו של אוטו בת'רסט ונכתב על ידי ג'ובי הרולד, פיטר קרייג, דייוויד ג'יימס קלי ומבוסס על סיפורו של רובין הוד. בסרט מככבים טארון אגרטון, ג'יימי פוקס, איב יוסון, ג'יימי דורנן, בן מנדלסון, טים מינצ'ין ופול אנדרסון. בכורת הסרט תוכננה תחילה ל-23 במרץ 2018 לפני שהוזזה ל-21 בספטמבר אותה שנה. באפריל 2018 נודע שהתאריך הוזז חודשיים קדימה, ל-21 בנובמבר 2018. האריסטוקרט והקשת המיומן רובין מלוקסלי חי חיים שלווים בנוטינגהאם שבאנגליה יחד עם אהבת חייו מריאן. הכל משתנה לאחר שהוא מגויס על ידי השריף המושחת מנוטינגהאם להילחם במסע הצלב השלישי. במהלך המלחמה רובין עד להוצאתם להורג האכזרית של שבויים רבים, אשר משפיעה עליו עמוקות. לאחר שהוא מנסה להציל את חייו של שבוי צעיר ממוצא מורי, לתחנוני אביו, אשר יקבל בהמשך את הכינוי "ג'ון הקטן", רובין נפצע קשה ומואשם בבגידה ובעקבות כך נשלח חזרה לאנגליה. עם שובו לנוטינגהאם רובין נדהם לגלות שהשריף המושחת בינתיים הכריז שרובין נהרג בקרב, ובעקבות כך השתלט על אחוזתו, וכמו כן שהוא הטיל מיסים כבדים על תושבי נוטינגהאם לצורך מימון המאמץ המלחמתי. בנוסף, רובין מגלה שתושבים רבים הוגלו לעיירת כורי פחם, ושמריאן, אשר הייתה סבורה שרובין נהרג בקרב, נמצאת כעת במערכת יחסים עם צעיר אידיאליסטי בשם ויל סקרלט. רובין, אשר שבור לב בתחילה, שוקע בייאוש. עם זאת ג'ון הקטן מציק לרובין להילחם בשריף מנוטינגהאם, לגנוב את הונו ולחלקו מחדש בין תושבי נוטינגהאם ובאופן זה להביא לסיום של המלחמה. רובין מסכים לתוכנית של ג'ון הקטן. על מנת להבס את השריף מנוטינגהאם בתחילה רובין מעמיד פנים שהוא תומך בשריף מנוטינגהאם תוך שהוא גונב ממנו בסתר את כספו ומחלק אותו לעניים. במקביל הוא פועל כנגד השריף כפורע חוק רעול פנים ומסתורי המכונה "הברדס", והדבר מתחיל לעורר תקווה בקרב המקומיים. הסרט מגיע לשיאו בקרב גדול בטירת נוטינגהאם, בו רובין ותושבי נוטינגהאם מצליחים לגנוב את הונו של השריף מנוטינגהאם, ובו הוא חושף בפני תושבי נוטינגהאם את הקונספירציה שעומדת מאחורי המיסוי הכבד של תושבי נוטינגהאם. רובין הוד (סרט, 2010) רובין הוד: נסיך הגנבים קינג ארתור: אגדת החרב מדיה וקבצים בנושא רובין הוד בוויקישיתוף אתר האינטרנט הרשמי של רובין הוד (באנגלית) רובין הוד, ברשת החברתית פייסבוק רובין הוד, ברשת החברתית אקס (טוויטר) רובין הוד, ברשת החברתית אינסטגרם "רובין הוד", במסד הנתונים הקולנועיים IMDb (באנגלית) "רובין הוד", באתר AllMovie (באנגלית) "רובין הוד", באתר Rotten Tomatoes (באנגלית) "רובין הוד", באתר Box Office Mojo (באנגלית) "רובין הוד", באתר Metacritic (באנגלית) "רובין הוד", במסד הנתונים הקולנועיים KinoPoisk (ברוסית) קדימון הסרט Språngbräda till Hollywood, Aftonbladet (בשוודית)
מקוק הכיפה

מקוק הכיפה (שם מדעי: Macaca sinica) הוא מין של קוף ממשפחת קופים בעלי זנב המצוי רק בסרי לנקה. אורכם של המקוקים 40-55 ס"מ ומשקלם 8.4 ק"ג בממוצע. הזכרים יותר כבדים מהנקבות. קופים אלה בעלי פרווה זהובה, בטן וחזה לבנים ופנים ורודות נקיות משיער. הלחיים והכיפה לבנים ושעירים. לקופים ישנו זנב ארוך ורגליים ארוכות והם מצויים הן על הקרקע והן על העצים. הם חיים ביערות וחיים בחבורות הכוללות בין 8 ל-40 פרטים, רובם נקבות. בקבוצה ישנו זכר בכיר בעל זכויות יתר, נקבות הכנועות לזכר הגדול ופרטים צעירים שאינם מורשים להזדווג וכן תינוקים. לעיתים הזכר הבכיר עסוק מאוד כך שקופים זוטרים יכולים להזדווג מתחת לאפו או אף לחטוף לו את השלטון. הקופים אוכלי כל הניזונים מזרעים, עלים, פירות שונים כמו מנגו, פיקוס או שיזף וגם מזון מהחי הכולל חרקים וחולייתנים קטנים. הם עלולים להיטרף על ידי עופות דורסים, נמר, חתול דגים נמרי ופיתון הודי. מדיה וקבצים בנושא מקוק הכיפה בוויקישיתוף מקוק הכיפה, באתר ITIS (באנגלית) מקוק הכיפה, באתר NCBI (באנגלית) מקוק הכיפה, באתר Animal Diversity Web (באנגלית) מקוק הכיפה, באתר האנציקלופדיה של החיים (באנגלית) מקוק הכיפה, באתר GBIF (באנגלית) מקוק הכיפה באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
סיביר (סרט, 2018)

סיביר (באנגלית: Siberia) הוא סרט קולנוע אמריקאי-קנדי-גרמני, מותחן פשע בבימויו של מת'יו רוס, ועל פי תסריט של סקוט ב. סמית'. בסרט מככבים קיאנו ריבס, אנה אולארו, פאשה ליצ'ניקוף ומולי רינגוולד. הסרט מספר את סיפורו של סוחר יהלומים אמריקאי שנוסע לרוסיה כדי למכור יהלום כחול נדיר בעל מקור מפוקפק. העסק מתחיל להסתבך כשהוא מתאהב בקטיה, בעלת בית קפה בעיירה מירני שבסיביר. בעוד תשוקתם גוברת, הסוחר מגלה יותר ויותר את העולם הבוגדני של סחר היהלומים, שממנו הוא כבר לא יוכל לחלץ את עצמו, כשהוא מוצא את עצמו כשחקן במשחק שמתנהל בין המאפיה הרוסית, סוחר יהלומים דרום אפריקאי ושירות הביטחון הפדרלי הרוסי. קיאנו ריבס בתפקיד לוקאס היל אנה אולארו(אנ') בתפקיד קטיה, בעלת בית הקפה פאשה ד. ליצ'ניקוף בתפקיד בוריס וולקוב, ראש סינדיקט פשע בסנקט פטרבורג מולי רינגוולד בתפקיד גבי היל, רעייתו של לוקאס רפאל פטראדי - פאבל, אחיה של קטיה אלכס מאונוביץ' - יפרם, חברו של פאבל דמיטרי צ'פובצקי - איוואן, חברו של פאבל ורוניקה פרס - ראיסה, פקידת הקבלה יבגני ליפינסקי - פולוזין, סוכן שירות הביטחון הפדרלי ג'יימס אלכסנדר - וינסנט, סוחר סמים דרום אפריקאי הסרט הוכרז לראשונה במהלך פסטיבל הסרטים של ברלין ב-2017, כמותחן פשע בכיכובו של קיאנו ריבס. הפקת הסרט החלה באפריל 2017 וצילומי הסרט נערכו בוויניפג, קנדה ובסנקט פטרבורג שברוסיה הסרט תוכנן לצאת לאקרנים בהפצה של אולפני יוניברסל אך במאי 2018 זכויות ההפצה נרכשו על ידי חברת Saban Capital Group שבבעלותו של חיים סבן. הסרט הופץ ב-13 ביולי 2018. אתר האינטרנט הרשמי של סיביר "סיביר", במסד הנתונים הקולנועיים IMDb (באנגלית) "סיביר", באתר נטפליקס "סיביר", באתר AllMovie (באנגלית) "סיביר", באתר Rotten Tomatoes (באנגלית) "סיביר", באתר Metacritic (באנגלית) "סיביר", במסד הנתונים הקולנועיים KinoPoisk (ברוסית) ביקורות: ארז דבורה, ביקורת סרט: "סיביר" - עוד סרט עם סקס רע, באתר ynet, 17 בספטמבר 2018 "Keanu Reeves Starring Thriller 'Siberia' Rounds Its Cast; Magda Apanowicz To Co-Star In 'Volition'". נבדק ב-13 ביוני 2017. {{cite web}}: (עזרה) "Keanu Reeves Heading To 'Siberia' With 'Frank & Lola' Director Matthew Ross – Berlin". נבדק ב-13 ביוני 2017. {{cite web}}: (עזרה) "Keanu Reeves Starring Thriller 'Siberia' Rounds Its Cast; Magda Apanowicz To Co-Star In 'Volition'". נבדק ב-13 ביוני 2017. {{cite web}}: (עזרה) "Keanu Reeves Heading To 'Siberia' With 'Frank & Lola' Director Matthew Ross – Berlin". נבדק ב-13 ביוני 2017. {{cite web}}: (עזרה) Wiseman, Andreas (11 במאי 2018). "Saban Films Snaps Up North American Rights To Keanu Reeves Crime Thriller 'Siberia' – Cannes". Deadline Hollywood. Penske Business Media. נבדק ב-15 במאי 2018. {{cite web}}: (עזרה) "Siberia". Village East Cinema. City Cinemas. נבדק ב-15 במאי 2018. {{cite web}}: (עזרה) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.